Panathinaikos s-a aflat în lupta pentru titlu până aproape de finalul sezonului, dar a pierdut trei meciuri la rând și antrenorul Fatih Terim a luat decizia de a părăsi gruparea din campionatul Greciei.
Fatih Terim pleacă de la Panathinaikos după 1-4 cu PAOK
În vârstă de 70 de ani, Terim a făcut acest anunț după înfrângerea suferită în fața echipei PAOK Salonic (antrenată de Răzvan Lucescu), scor 4-1, în penultima etapă din play-off.
„Împăratul” a purtat o discuție cu proprietarii clubului și-și va încheia mandatul după doar cinci luni.
„Planurile noastre pentru sezonul 2024-2025 nu s-au aliniat. Îi doresc sincer un viitor plin de succes lui Panathinaikos” - Fatim Terim.
Sport24.gr anunță că echipa va fi pregătită de Christou Kontis la meciurile cu Olympiakos (ultima etapă din campionat, 19 mai) și Aris Salonic (finala Cupei Greciei, 25 mai).
De-a lungul timpului, Fatih Terim a pregătit în mai multe rânduri naționala Turciei, dar și echipe importante precum Galatasaray, Fiorentina, AC Milan și Panathinaikos.
Clasament Grecia
1. PAOK Salonic 77 puncte
2. AEK Atena 75
3. Olympiakos Pireu 73
4. Panathinaikos Atena 71
5. Aris Salonic 55
6. Lamia 35.
Ultima etapă din campionatul Greciei:
- Duminică, 19 mai, de la ora 20:00
AEK Atena - Lamia
Aris Salonic vs PAOK Salonic
Panathinaikos Atena vs Olympiakos Pireu.
- Pentru a deveni campion cu PAOK Salonic, Răzvan Lucescu are nevoie de o victorie în fața rivalei Aris sau de un pas greșit făcut de AEK Atena.